《议开水沙连番界杂作六首》
清代·石福作

内山有生番，可以暂而熟。王化弃不收，犷悍若野鹿。

穿菁截人首，饰金誇其族。自昔以为常，近者乃更酷。

斯民则何辜，晨樵夕弗复。不庭宜有征，振威宁百谷。

土辟听民趋，番驯赋亦足。无因竟退避，划疆俾肆毒。

可怜近为戕，将祸及床褥。

作者简介：石福作（？～1848），号岱洲，福建安溪人。清嘉庆五年（1800）举人。道光间游台，尝任澎湖文石书院山长，道光二十八年（1848），卒于台湾。